Rwanda

Li Rwanda, c' est on ptit payis del Mîtrinne Afrike.

Sitindêye : 26 338 kilometes cwårés.

Mwaisse veye : Kigali.

Lingaedjes : 
 coloniå : francès, mins l' inglès s' a spårdou dispu l' redjime Kagamé.
 kiniarwanda : seu lingaedje do payis

 Djeyografeye 
 Vijhnaedje 
Les vijhéns sont l' Bouroundi (a Nonne), li Tanzaneye (å Levant), l' Ouganda (å Bijhe) eyet l' Congo-Kinchassa (å Coûtchant). Li mitan nonnrece del frontire, c' est l' Laetche Kivou.

 Monzevås 
C' est l' payis ås meye tienes.

 Peuplåcion 

 Les raeces 
Li payis est peuplé di troes raeces di djins ki n' si marièt waire inte di zels. Do vî tins, tchaeke raece aveut on metou role dins l' etcherpetaedje del societé.
 les Toutsis : grands noers nîlotikes tinént les vatches et esse les tchîfs politikes.
 les Houtous : pitits noers bantous estént les coûtiveus del tere.
 ls Twas, ene ôte pitite sôre di djins estént marixhås et macreas.Omer Marchal, conferince sol Rwanda, Ritrovinne des rcåzeus d' walon, octôbe 1994

 Istwere del peuplåcion 
Po comincî la pus d’ meye ans, tot l’ payis steut covrou pa ene foirt espesse foistreye. Les prumîs omes k' î dmorént, c’ ît des ptits omes, les Twa ki viként del tchesse eyet do codaedje des fruts et des raecenes, pask’ i n’ avént nén l’ idêye ni les ostis po dirôder eyet coûtiver.

Adonpwis, cwand l’ dezert do Sara s’ a stindou e tchessant les bantous coûtiveus ki î stént, il ont dvou ndaler vir ôte pårt po trover des plaeces po fé des tchamps. I nd a k' ont-st arivé insi so les tienes do Rwanda et s’ mete a dirôder tot leu pus foirt sins s’ ocuper des Twa k’ ont stî må pris ey i nd a waire k’ ont sorviké. 

Après les «bantous» - roci lomés Houtou – des djins d’ Etiopeye ont stî oblidjîs d’ baguer aveu leus vatches, tchessis yeusses eto pa l’ avance do dezert. Eyet,  i gn a aviè meye ans did ci, sacwants d’ ces djins la, e passant pa l’ Ouganda, s’ ont aresté el long d’ l’ Akaguera (eyou k’ c’ est asteure el Park di l’ Akaguera). Gn a des ôtes k' ont co stî ene miete pus lon, divant d’ arester a l’ Ouwess di l’ Ouroundi, el payis vijhén. Ces djins la, c' est les Toutsi, des mineus d' tropeas.

Les Houtou ont tant et si bén dirôdé k’ i gn a ostant dire pupont d’ bwès do tot. A leu-n arivêye, les Toutsi n’ ont pont fwait d’ brut ey il ont dmoré l’ long d’ l’ Akaguera disk’ å Bouguessera, eyou i gn a pont d’ bounès teres po coûtiver. Do côp, ça n’ djinnéve nén les Houtou. Mais les Toutsi ont radmint veu k’ les Houtou n’ s’ etindént nén eshonne: i gn aveut on moncea d’ pitits rweyåmes ki s’ djalozént onk l’ ôte eyet todi e trén di s’ bate. Les Toutsi avént adopté l’ lingaedje (kiniarwanda) eyet l’ vicaedje des Houtous. I n’ ont pont yeu d’ må po s’ arindjî e dvinant ptit-z a ptit les mwaisses po k’ i gn euxhe pupont d’ djalots.André Chauvaux, Li Bouroundi,   73, esté 2015.

 Istwere 
 Colnijhaedje 
 Rwanda-Ouroundi#Divant 1922
Colnijhî aprume des Almands, i fourit dné e mambornance al Beldjike al Påye di Versaye (1919). Ele li wårda disk' å dislaxhaedje e 1961.

 Politike di l' ONU 
 Rwanda-Ouroundi#Passaedje å sistinme politike coûtchantrece
A l’ ONU, après l’ guere di 40, li môde esteut d' astaler li democraceye totavå. Adon, po fé plaijhi a l’ ONU, li Beldjike, k' esteut mambor, diveut mete fén å « sistinme feyodå » des « Teritweres dizo mambornance do Rwanda-Ouroundi ».

 Prumirès anêyes di dislaxhance 
Les Houtous ont yeu l' minance do payis dispoy 1959 disk’ e 1994.

 Peupe-sipata di 1994 
 Peupe-sipata do Rwanda di 1994
L' avion do prezidint Djuvnå Habiarimana est saetchî djus pa on tir di canon sconte-avion. 

Sol pî sol tchamp, des milices houtowes kiminçnut a macsåder les Toutsis et les cis des Houtous ki fjhént avou zels.

S' eshuva li peupe-sipata el pus crouwel ki l’ Afrike åye conoxhou e XXinme sieke : 800.000 a 1.000.000 d’ moirts do moes d' avri å moes d' djun.

 Dins les Belès Letes e walon 
Li grosse mitan do roman e walon «Li batreye des cwate vints» si passe e Rwanda, djusse après l' peupe-sipata di 1994.


Modêye brouyon del "Batreye des cwate vints" 

 Sourdants 

Categoreye:Rwanda